钦定古今图书集成/明伦汇编/闺媛典/第314卷 > 皇清四十七 > 张秀夫妻沈氏
## 钦定古今图书集成/明伦汇编/闺媛典/第314卷 > 皇清四十七 > 张秀夫妻沈氏

按《上海县志》：沈氏，张秀夫妻，子安妹也。子安死，妻唐守义，氏敬事之如母。未几夫亡，氏欲殉者再，为侍婢所觉救，乃慨然曰：“死易，立孤难。嫂为其难，我何独为其易？” 遂与唐共励苦节。逮子长，为娶妇。甫二载复夭，氏又抚孤孙成立，寿九十三，历艰辛五十馀年，邑令李发枝旌之。